અભયારણ્યનો લગભગ 55.65 કિમી. વિસ્તાર ત્રિકોણીય છે, જેમાં 11 ગામોના આરક્ષિત જંગલને આવરી લેવામાં આવ્યું છે. જંગલ મૂળે દેવગઢબારીયા રાજ્યના પૂર્વ શાસકનું હતું. લગભગ 7000ની વસતી ધરાવતા 11 ગામો આ અભયારણ્યમાં અને તેની આસપાસ આવેલા છે અને 41 ગામો તેના ઇન્ટરેક્શન ઝોનમાં આવેલા છે. 150 હેક્ટરનો વિસ્તાર સિંચાઈ વિભાગના કબજા હેઠળ છે. અભયારણ્યની દક્ષિણ અને પૂર્વ સરહદે મધ્યપ્રદેશનો ઝાબુઆ જિલ્લો આવેલો છે. જ્યારે પશ્ચિમમાં જંગલો અને ઉત્તરે મહેસૂલી વિસ્તારોએ અભયારણ્યને આવરી લીધું છે.